Indriķis Šterns
Indriķis Šterns (1918—2005) bija trimdas latviešu vēsturnieks, viduslaiku vēstures speciālists. Pētīja Latvijas vēsturi 12.-15. gadsimtā, to interpretējot nevis kā vācu kolonijas Livonijas vēsturi, bet gan kā latviešu tautas vēstures sastāvdaļu. Balstoties uz avotiem, Šterns atzina, ka Senlatvijas iezemieši pēc kristīšanās un pakļaušanās vācu varai nezaudēja personisko brīvību, kustības brīvību, ieroču tiesības, tiesības uz savu nekustamo un kustamo mantu, mantošanas tiesības, tirgošanās tiesības, tiesāšanās tiesības, lokālās pašpārvaldes tiesības. Tādējādi viņš nopietni iedragāja daudzināto septiņsimt gadu jūga klišeju.